Hundehvisker hjælper med adfærdsproblemer | TV 2 Lorry
Hunden Honey i Kont@kt Foto: TV2/Lorry
Hundehvisker hjælper med adfærdsproblemer
Hvert år bliver 12.000 raske hunde aflivet på grund af adfærdsproblemer. Det problem kan hundehvisker Henrik Ljungström hjælpe med.
20. mar 2014, kl. 14:29
Dansk Kennelklub mener, at langt de fleste hunde kan reddes, hvis de bliver opdraget ordentligt. Det mener Henrik Ljungström også. Derfor har han viet sit liv til at hjælpe kæledyrene og deres mennesker.
"En hundehvisker, kan tale med hunden. Det er ikke noget med, at vi hvisker den i øret, men man kan læse hundens sprog og være i stand til at vise hunden det sprog, den ikke selv har lært fra hvalp", siger hundehvisker Henrik Ljungström.
Udover at han kan gøre hunde lydige på 48 timer, så er han også i fuld gang med at udvikle hjemmesiden dogwhisperer.dk, hvor hundeejere kan se video og læse artikler om, hvordan de kan hjælpe deres ustyrlige hunde.